

**CABINET PRIMAR**

**Nr. 70476/12.12.2024**

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect :

,,*abrogarea Hotărârii Consiliului Local al municipiului Satu Mare nr. 223/25.11.2010*“ , proiect în susținerea căruia formulez prezentul,

**REFERAT DE APROBARE**

Prin Hotărârea Consiliului Local al municipiului Satu Mare nr. 223/25.11.2010 s-au dispus măsuri cu privire la organizarea jocurilor de artificii cu articole pirotehnice în municipiul Satu Mare. Această hotărâre a fost adoptată în temeiul Legii nr. 126/1995 privind regimul materiilor explozive, cu ultima modificare adusă prin HG nr. 612/2010.

Având în vedere modificările legislative apărute în domeniul materiilor explozive, iar hotărârea în cauză a rămas în forma ei iniţială,

Se impune abrogarea Hotărârea Consiliului Local al municipiului Satu Mare nr. 223/25.11.2010, urmând că ulterior să se ia măsuri privind organizarea și desfășurarea jocurilor de artificii cu articole pirotehnice în Municipiul Satu Mare.

Față de cele expuse mai sus, văzând prevederile art. 129 alin. (2) lit. d) coroborate cu alin. (7) lit. g), h), i) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și gestionarea serviciilor publice în domeniul ordinii publice, a situaţiilor de urgenţă şi protecţia mediului, propun spre aprobare Consiliului local al municipiului Satu Mare, prezentul proiect de hotărâre.

**INIȚIATOR PROIECT ,**

**PRIMAR**

**Kereskényi Gábor**

Bianca Mustea/2 ex